Daily View – P.M. – บล.กสิกรไทย
บล.กสิกรไทย ระบุในบทวิเคราะห์บ่ายนี้
4 พ.ย. 2558

เคาะกลยุทธ์ลงทุนบ่าย
สรุปภาวะตลาดเช้า 
– SET Index ปรับบวก 8.68 จุด (0.61%) ปิดภาคเช้าที่ 1,421.30 จุด ด้วยมูลค่าการซื้อขาย21,412.40 ลบ.  
– Most Positive Impact: PTT (+2.41 จุด) U (+0.59 จุด) MINT (+0.58 จุด)
– Most Negative Impact: MAKRO (-0.25 จุด) CPALL (-0.24 จุด) BAY (-0.19 จุด)
จุดสังเกต: ตลาดยังถูกดันด้วยกลุ่มใหญ่อย่างพลังงาน และ PTT มีโอกาสไปทดสอบ 300 บาทน่าจะเป็นตัวช่วยประคองตลาดในภาคบ่ายได้
 
แนวโน้มตลาดบ่าย  
“คาด SET Index ภาคบ่ายแกว่งซึมออกข้างแต่ไม่น่าต่ำกว่า 1,415 จุด”  
– SET Index ขึ้นตามตลาดหุ้นอื่นๆในภูมิภาค โดยเฉพาะโซน Northeast Asia ดัชนีเซี่ยงไฮ้ ฮั่งเสง ปรับพุ่งกระฉูดกว่า 2.6% และ 3.1% รับข่าวถ้อยแถลงของ ประธานาธิบดี สี่ จิ้นเผิง เกี่ยวกับสภาวะเศรษฐกิจว่าจีนจะรักษาอัตราการเติบโตทางเศรษฐกิจต่อปีที่ 7% ในช่วง 5 ปีข้างหน้า และรัฐบาลจีนได้เปิดเผยข้อเสนอของแผนเศรษฐกิจ 5 ปีฉบับที่ 13 ซึ่งเป็นแผนการพัฒนาเศรษฐกิจและสังคมระหว่างปี 2016-2020 
– กลุ่มที่ดันตลาดแรงๆ เป็น พลังงาน อสังหาฯ อาหาร และปิโตรเคมี (แต่กลุ่มที่ปรับเพิ่มขึ้นมากกว่าตลาดจะเป็น ท่องเที่ยว 2% อสังหาฯ 1.86% ปิโตรฯ 1.29% ชิ้นส่วนอิเล็กฯ 1.32%) คาดว่าแรงซื้อส่วนใหญ่จะเน้นไปที่การเก็งกำไรผลประกอบการบริษัทจดทะเบียน ซึ่งอาจทำให้ตลาดขึ้นไม่เสถียรเท่าไหร่นัก เพราะนอกจากผลประกอบการโยรวมจะไม่ค่อยดีแล้ว เป็นไปได้ว่าภายหลังจากการประกาศงบเสร็จสิ้นอาจเกิดการขาย Sell on Fact เกิดขึ้น ภาพ SET จึงยังไม่น่าจะเห็นขึ้นเกิน 1,432 จุด  
– ปัจจัยที่ต้องติดตามในช่วงบ่ายคือการประชุม กนง. ฝ่ายวิจัยคาดว่าน่าจะยังคงดอกเบี้ยนโยบายที่ 1.5% ตามเดิม เป็นผลบวกต่อกลุ่มธนาคารฯ แต่ไม่น่าจะมีน้าหนักต่อตลาดในวันนี้เท่าไหร่นัก 
– มอง SET Index ภาคบ่ายน่าจะแกว่ง Sideway ในกรอบแคบก่อนจะซึมหดตัวเล็กน้อย โดยไม่น่าต่ำกว่า 1,415 จุด 
 
ประเด็นจับตา/ติดตาม: 
(+/-) ปัจจัยในประเทศที่ต้องติดตาม : 5 พ.ย. ดัชนีความเชื่อมั่นผู้บริโภคเดือน ต.ค.
(+/-) ปัจจัยต่างประเทศที่ต้องติดตาม : 4 พ.ย. การจ้างงานภาคเอกชนของสหรัฐ ตลาดมองไว้ที่เพิ่มขึ้น 1.73 แสนตำแหน่ง และการรายงาน PMI นอกภาคการผลิตของสหรัฐ ตลาดคาดไว้ที่ 56.5 จุด 6 พ.ย. การรายงานการจ้างงานนอกภาคเกษตรของสหรัฐตลาดคาดไว้ว่าจะเพิ่มขึ้น 1.77 แสนตำแหน่ง และอัตราการว่างที่ 5.1%    
หุ้นแนะนำ : CENTEL ผลประกอบการ 3Q58 มีโอกาสออกมาดีกว่าคาดและ PTTEP ราคาอยู่ในระดับต่ำมากแล้ว คาดว่าผลประกอบการจะดีขึ้นใน 4Q58 ต่อเนื่องถึงปี 2559
หุ้นเก็งกำไรระยะสั้น : BEAUTY มองเป้าหมายไว้ที่ 5.25 บาท ตัดขาดทุน 4.94 บาท
 
Investment Theme :
1.หุ้น Value Plays ที่มี PE และ PBV ต่ำ PTT BBL TCAP  
2.หุ้นที่มีปัจจัยบวกหนุน CK (การลงทุนของรัฐบาล) AOT CENTEL (ฤดูกาลท่องเที่ยว) CPALL PLANB SAWAD MTLS (เก็งผลประกอบการ)
3.หุ้น Laggard Plays เลือก ERW BA
4.หุ้น High Dividend และ High Upside ADVANC INTUCH BTS ASK